24/02/2011 | Administración LocalMunicipal
Culleredo
Secretaría Xeral
Aprobación definitiva do Regulamento das prestacións municipais de apoio á autonomía e asistencia á dependencia (PAAD)

O Pleno do Concello, en sesión ordinaria celebrada o día 26 de outubro de 2010, aprobou inicialmente o Regulamento das prestacións municipais de apoio á autonomía e asistencia á dependencia (PAAD). Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. Coa publicación da Lei 39/2006, do 14 de decembro, de Promoción da Autonomía Persoal e Atención ás Persoas en situación de Dependencia e da Lei 13/2008, do 3 de decembro de servizos sociais de Galicia, entre outras normas de aplicación, se estableu un novo marco regulador de carácter básico dos contidos, formas de prestación e aspectos procedimentaris e organizativos dos servizos de axuda a domicilio, configurando as pautas de carácter xeral que aseguran un nivel equitativo de atención a todalas persoas en situación de dependencia co recoñecemento do dereito a este servizo público. A Orde de 22 de xaneiro de 2009, da Vicepresidencia da Igualdade e do Benestar da Xunta de Galicia, que desenvolveu a Lei 13/2008, de 3 de decembro, regula a nivel autonómico o servizo de axuda no fogar, e establece na súa disposición transitoria primeira, a obriga de adaptación das ordenanzas municipais á nova cóncepción destes servizos. O Concello de Culleredo, dentro das competencias atribuídas legalmente no artigo 25.2 k) da Lei 7/1985 do 2 de abril e demáis disposicións de aplicación, ven desenvolvendo estes servizos e a traves deste Regulamento, establece, no seu ámbito territorial, a regulación da prestación, os requisitos e o procedemento que permiten o acceso aos servizos de “Axuda a domicilio”, nas modalidades de libre concorrencia (SAD) e acceso desde a valoración do grao de dependencia (SAAD); O Servizo de Xantar na Casa (XC) e o Servizo de “Préstamo de axudas técnicas” (AT). É obxecto da presente norma a regulación xeral dos servizos municipais de Axuda a domicilio, nas modalidades de libre concorrencia (SAD) e acceso desde a valoración do grao de dependencia (SAAD); e do Servizo de Xantar na Casa (XC). 2.1.-O servizo de axuda a domicilio é o conxunto de actuacións levadas a cabo no domicilio das persoas en situación de dependencia, autonomía perosal limitada ou en supostos de desestructuración familiar, co fin de atender as súas necesidades da vida diaria e/ou incrementar a súa autonomía, posibilitando a permanencia no seu domicilio o maior tempo posibel.2.2.- O servizo de Xantar na casa é un servicio municipal desde o que se distribúe o almorzo para os sete días da semana a aquelas persoas que se atopan nunha situación de dificultade na súa autonomía e que precisan asegurarse unha nutrición básica adaptada as súas patoloxías.3.1.- O servizo de axuda a domicilio está dirixido a: a) Persoas con déficit de autonomía pero que aínda non precisan de coidados permanentes ou especializados dun centro asistencial. b) Persoas que teñen anciáns, persoas con algunha discapacidade ou enfermos crónicos ao seu cargo, e que necesitan axuda para atendelos. c) Familias con problemas transitorios (de autonomía persoal, hospitalización, menores aos que hai que prestar atención en ausencia dos seus pais ou tutores) ou con sobrecargas familiares (monoparentais, familias numerosas) d) Familias desestructuradas nas súas relacións persoais e/ou sociais que precisan axuda para adquirir habilidades domésticas e familiar con grave risco de desestructuración. e) Calquera outra circunstancia de desprotección social ou familiar así determinada polos servizos sociais municipais.3.2.- Os servizos de xantar na casa, están destinados a: a) Persoas con déficit de autonomía pero que aínda non precisan de coidados permanentes ou especializados dun centro asistencial. b) Familias con problemas transitorios (de autonomía persoal, hospitalización, menores aos que hai que prestar atención en ausencia dos seus pais ou tutores) ou con sobrecargas familiares (monoparentais, familias numerosas c) Calquera outra circunstancia de desprotección social ou familiar así determinada polos servizos sociais municipais 3.3.- Son requisitos para acceder aos servizos: a) Estar empadroados e residir no Concello de Culleredo como mínimo cunha anterioridade dun mes á data de solicitude do servizo. b) Atoparse nalgunha da situacións recollidas no artigo 3 deste Regulamento. c) Non precisar máis de dez horas semanais de atención no caso do SAD por libre concorrencia. d) Non ter concedida outra prestación similar ou incompatible á que solicita. e) Aceptar a proposta horaria asignada polo concello para a realización do servizo sen perxuizo de que o solicitante poda comunicar as súas preferencias por unha distribución horaria determinada. f) Reunir a vivenda na que se desenvolverá o servizo, condicións de habitabilidade e dipoñer de auga e luz.4.1.- O servizo de axuda a domicilio, nas súas modalidades de libre concorrencia ou valoradas en situación de dependencia, circunscríbese ás atencións recollidas no artigo 4. da Orde 22/1/2009, que desenvolve os seguintes aspectos: a) Atencións de carácter persoal na realización das actividades básicas da vida diaria. b) Atencións de carácter persoal na realización doutras actividades da vida diaria. c) Atencións das necesidades de carácter doméstico e da vivienda d) Atencións de carácter psicosocial e educativo. En calquera caso a determinación das tarefas farase segundo os criterios técnicos dos profesionais que valoren o expediente, sen prexuízo de que, no posible, se axustarán á demanda do/a solicitante.4.2.- O servizo de xantar na casa, comprende a entrega no domicilio do usuario do menú semanal, elaborado dun xeito equilibrado desde o punto de vista nutricional, asegurando un mínimo de inxestas semanais.5.1.- Para as persoas usuarias que accedan ao SAD por libre concorrencia, o máximo de horas de atención é de 10 horas semanais, os días laborais, cun horario de luns a venres entre as 8.00 h. da mañá e as 21.00 h. do serán.5.1.1.- A intensidade determinarase na valoración técnica dos profesionais do equipo dos servicios sociais municipais, en función da situación persoal e familiar do solicitante e da dispoñibilidade dos servizos.5.1.2.- Con base no informe técnico do/a traballador/a social á que corresponda o seguimento do programa e con carácter excepcional, poderá establecerse temporalmente a atención persoal cun máximo de 2 horas os fins de semana ou festivos.5.1.3.- Para o suposto de que o usuario non aceptase a distribución horaria proposta polos técnicos municipais, se lle considerará desistido da súa petición, sen prexuízo de que na súa solicitude poida comunicar as súas preferencias por un horario determinada.5.1.4.- A axuda a domicilio por libre concorrencia é incompatible coa concedida a través da Lei de promoción da autonomía e atención á dependencia, así como por calquera outro organismo prestador destos servizos (MUFACE, ISFAS.). 5.1.5.- Asimesmo a axuda a domicilio por libre concorrencia é incompatible coa percepción de prestacións económicas (libranzas) e con a axuda no fogar pola modalidade de respiro.5.2.- Para as persoas usuarias do SAAD, valoradas como dependentes, a intensidade na prestación determinarase en función do número de horas que se lle estableza a través do seu Programa Individual de Atención, notificado á persoa interesada dende o Organo competente da Xunta de Galicia, concedéndoselle o número de horas posibles contido no intervalo de horas mensuais ao que lle da dereito a lei segundo o grao e nivel de dependencia co que sexa recoñecido a persoa solicitante.5.2.1.- Os horarios de desenvolvemento do servizo serán os comprendidos entre as 8.00 h. da mañá e as 21.00 h. do serán, todos os días da semana, incluídos domingos e festivos.5.2.2.- Con base no informe técnico o seguimento do programa e con carácter excepcional, poderá establecerse temporalmente a atención en franxa horaria nocturna. Nestes supostos o Concello comunicará ao órgano autonómico de valoración do PIA o número de horas de que se dispón de acordo á petición que se realice e da data de alta. As persoas usuarias dos servizos, ademáis dos dereitos que con carácter xeral se lle recoñecen na Lei 13/2008, de servizos sociais, terán dereito a: a) Recibir unha atención de calidade, adaptada ás súas necesidades coa duración prescrita ne cada caso. b) A ser tratados co respecto debido á súa dignidade c) A coñecer a organización e o regulamento do servizo e a situación do seu expediente. d) A obter unha copia do acordo e proxecto de intervención. e) A recibir información precisa e clara sobre as posibles modificacións sobrevidas durante a prestación efectivo do servizo. f) A formular queixas, reclamacións ou suxestións, a través do persoal coordinador do servizo. g) Ao tratamento confidencial dos seus datos persoais de acordo co disposto na Lei orgánica 15/1999, do 13 de decembro, de protección de datos de carácter persoal. As persoas usuarias, ademais dos deberes que con carácter xeral se contemplan no artigo 7 da Lei 13/2008, de servizos sociais, terán os seguintes deberes: a) Cumprir coas condicións do servizo, facilitando a execución das tarefas ao persoal ao cargo e poñendo a súa disposición materiais necesarios. b) Colaborar no desenvolvemento do servizo en función das súas capacidades e nos termos acordados en cada caso. c) Respectar a dignidade persoal e profesional das persoas que presten o servizo, así como respectar os límites das súas obrigas laborais. d) Comunicar con dez días de antelación o traslado provisional ou permanente a outro domicilio do término municipal, salvo situación de urxencia. e) Solicitar a suspensión temporal do servizo con quince días de antelación. f) Manter os animais domésticos libres de parásitos e debidamente vacinados para evitar todo tipo de contaxios ao persoal que atende o domicilio e aislalos, no tempo de duración do servizo, se así o require o auxiliar. g) Comunicar, no seu caso, a existencia de enfermidades infectocontaxiosas en orde a adoptar medidas de protección necesarias para o persoal que presta o servizo. h) Informar sobre calquera circunstancia, persoal, familiar ou económica, que supoña modificacións nas condicións particulares nas que se está prestando o servizo. i) Aboar mensualmente a tarifa que lle corresponda, de conformidade co prezo público aprobado polo Concello, vixente en cada momento. A obriga nace o primeiro día do mes en que se inicie o servizo con independencia do día en que se produza a alta. Asemesmo será preciso presentar unha solicitude de baixa para deixar sen efecto o cobro. Neste caso se facturará o mes completo con independencia do día do mes en que se solicite a baixa no servizo. j) Comunicar aos servizos sociais muncipais ou a entidade prestadora contratada calquera anomalía que se observe na prestación do servizo. k) Asinar o acordo de intervención e cada unha das posibles modificacións que se produzan, que deberá estar exposto en sitio visible para poder ser revisado ou contratado en calquera momento polo persoal auxiliar que realice o servizo. l) Expoñer en sitio visible e axeitado, o listado de medicamentos que se está a tomar coas especificacións detalladas da súa prescripción. m) Asinar a hora de entrada e saída da auxiliar no domicilio cada un dos días de prestación. n) Estar presente no domicilio para que se poida prestar o servicio e respectar o estipulado e asinado no acordo de intervención. o) Faciliar canta documentación lle sexa requerida polos servizos sociais municipais nos prazos estabrecidos.8.1.- O acceso ao servizo será directo para as persoas que, tendo recoñecida a situación de dependencia, se lles asigne como recurso o de axuda no fogar na correspondente resolución do PIA consonte o establecido no Decreto 176/2007, do 6 de setembro e na Orde do 17 de decembro de 2007, pola que se establecen os criterios para a elaboración do programa individual de atención, polo que a resolución relativa ao PIA terá a consideración de resolución de asignación e incorporación ao servizo.8.2.- Para solicitar os servizos de axuda ao fogar por libre concorrencia, as persoas interesadas deberán presentar no Rexistro Xeral de entrada do Concello a correspondente solicitude, onde constará a relación nominal de todas as persoas que soliciten o servizo e á que se achegará a seguinte documentación, referida a cada un dos solicitantes: - Fotocopia do DNI - Certificado do recoñecemento do grao de minusvalía se fora o caso. - Copia de ter presentada a solicitude do grao e nivel de dependencia, de ser o caso. - Informes médicos que poidan avalar a situación que motive a solicitude - Fotocopia da primeira folla da conta bancaria onde conste o nº de conta e nome dos titulares. - Xustificación de ingresos económicos:  Declaración do IRPF do exercicio inmediatamente anterior ao momento da solicitude ou, de ser o caso, certificado negativo da mesma.  Certificado da vida laboral da Tesourería da Seguridade Social, no seu caso.  Certificado de prestación do INEM, se é menor de 65 anos  Certificación positiva ou negativa de prestacións do INSS, ISFAS ou MUFACE.  Declaración responsable de todos os ingreos obtidos no último ano. Na solicitude, ademáis dos datos relacionados no artigo 70 da Lei 30/92, do 26 de novembro, deberán sinalarse tres teléfonos de contacto: o do interesado e familiarees ou achegados cos que se poda contactar desde os servizos municipais.8.3.- No caso de existencia de praza, daráse de alta ao /á usuario/a no servizo dacordo coas normas e organización que rexen no mesmo, establecidas neste Regulamento, e para o caso de non existencia de praza inmediata pasará a formar parte dunha lista de agarda que se establecerá en función da demanda do servizo, o crédito orzamentario do que se dispoña e seguindo o criterio de maior puntuación no baremo. Consonte ao establecido pola Lei 39/2006, do 14 de decembro de Promoción da Autonomía Persoal e Atención ás Persoas en Situación de Dependencia e na Orde do 22 de xaneiro de 2009, os/as beneficiairos/as destes servizos, participarán no finaciamento do mesmo en función da súa capacidade económica persoal e familiar, pagando as cotas que se establezan a través da aplicación do correspondente prezo público 10.1.- Unha vez recibida a solicitude do interesado na Concellaría de Benestar Social, comunicarase a éste a data da recepción da súa solicitude, o prazo máximo para a resolución do procedemento e o efecto do silencio administrativo, no seu caso.10.2.- Os técnicos municipais responsables do servizo, realizarán unha entrevista e unha visita domiciliaria á unidade familiar para determinar a valoración da solicitude, na que se incluirá a asignación semanal de horas de atención e as especificidades da mesma.10.3.- Á vista do informe anterior, o Órgano competente ditará resolución concedendo ou denegando o servizo e especificando a intesidade do mesmo, que será notificada ao interesado/a, no prazo e cos requisitos legalmente establecidos.10.4.- Una vez notificada a resolución de concesión do servizo, deberá formalizarse entre o Concello e a persoa/as usuaria/as, o correspondente documento denominado acordo e proxecto de intervención, onde se farán constar as condicións básicas da prestación.10.5.- Para o suposto de que o servizo non teña prazas disponibles, por crédito orzamentario insuficiente ou por outras razóns, a solicitude pasará á situación de valorado/a en agarda. Esta lista será revisable de oficio cada ano ou a petición do/a solicitante cando estime que a situación persoal ou familiiar ten variado. Na revisión anual de oficio, poderá solicitarse a os integrantes da lista de agarda, a documentación que se considere necesaria para actualizar o seu posto nesta lista. Así mesmo, poderá realizarse nova visita domiciliaira da traballadora social e a conseguinte valoración técnica, en orde á actualización do baremo persoal.10.6. Normas xerais de funcionamento do servizo: 10.6.1.- A sinatura do proxecto e acordo de intervención entre a persoa usuaria e o Concello, deberá formalizarse no prazo máximo dun mes dende a notificación da concesión do servizo e supón a aceptación do mesmo nas condicións de horarios establecidas no citado documento, así como á aceptación das normas que rexen o funcionamento do servizo e que son as seguintes: a) A actuación do/a auxiliar de axuda no fogar no domicilio do/a usuario/a debe axustarse ao PIA ou ao Plan de traballo o acordo técnicamente establecidos e formalizados entre os Servizos Sociais municipais e a persoa/s usuaria/as do mesmo ou familia responsable, non realizando tarefas non recollidas nel, nin modificando sen previa autorización expresa as variables contidas no mesmo (horario, días de atención, etc.) b) O/a auxiliar de axuda no fogar non traballará no domicilio do usuario en ausencia deste. c) A auxiliar manterá un equilibrio afectivo axustado co usuario. Tratará de controlar o traballo racional co emocional, acatando as normas propostas. d) A auxiliar non poderá realizar visitas a domicilio do usuario fora do horario establecido. e) A auxiliar non facilitará o seu número de teléfono ao usuario nin chamará fora do horario laboral. f) A auxiliar non disporá das chaves de ningún domicilio, agás cando a condición do caso así o esixa e sempre con o consentimento do usuario e previa comunicación ó responsable do servizo. g) A auxiliar non deberá permitir que sexa o usuario quen oriente o servizo. Esíxese o control por parte da técnico responsable do servizo. h) Calquera conflito que xurda entre o usuario e a auxiliar deberá ser posto en coñecemento da técnico responsable do servizo. i) Á auxiliar non lle está permitido aceptar gratificacións monetarias e/ou en especie. j) A atención establecida non poderá interferir nin limitar o dereito do usuario á súa intimidade. A auxiliar está obrigada a manter o segredo profesional, e, en consecuencia, non poderá acudir a desenvolve-la sua actividade acompañada por ninguén alleo ó servizo de axuda a domicilio. k) Cando ocorra que a auxiliar que atende regularmente o caso non poida asistir ó traballo polas razóns que sexan (baixa por enfermidade, motivos persoais, etc) cubrirase a atención con outro persoal do mesmo servizo de axuda a domicilio municipal, ou ben con profesionais contratados para o momento. l) Cando a substitución non se poda realizar por causas sobrevidas, se lle descontará da mensualidade en curso as horas non cubertas.10.7.- Seguemento e coordinación 10.7.1.- O seguemento do servizo realizarase por parte do/a profesional municipal responsable das prestacións de apoio á autonomía e atención á dependencia.10.7.2.- Os /as auxiliares da prestación levarán un rexistro diario onde se recollen as incidencias que se producen no transcurso do servizo e que se entregarán mensualmente á responsable das prestacións de apoio.10.7.3.- Mensualmente realizaráse unha xuntanza entre o/a profesional municipal responsable das prestación, as/os auxiliares de axuda a domicilio do Concello e, no seu caso, o técnico coordinador da empresa concesionaria do servizo.10.7.4.- Poderán realizarse entrevistas individuais de seguimento cos/as usuarios/as e realización de visitas domiciliairas coa finalidade de coñecer o grao de satisfacción co desenvolvemento do servizo, recoller suxestións, demandas ou para a solución de calquera necesidade ou problemática presentada pola persoa usuaria ou familia. É causa de suspensión temporal do servizo, previo informe técnico do persoal responsable do mesmo que deberá incorporarse ao expediente, a ausencia temporal do domicilio. Neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. O usuario quedará obrigado a comunicalo con dez días de antelación sempre que concorran circunstancias ordinarias e previsibles.12.1.- Son causas de extinción do servizo as seguintes: a) A renuncia da persoa interesada que deberá formalizarse por escrito cunha antelación mínima de 15 días á data de finalización do servizo prestado. b) O cambio de programa individual de atención ou do proxecto de intervención que implique o cambio de asignación de recurso e a súa incompatibilidade co servizo de axuda ao fogar. c) Traslado definitivo da súa residencia a outro domicilio. d) Cando se exceda o prazo máximo dunha suspensión temporal de tres meses. e) Falecemento da persoa usuaria f) Incumprimento reiterado dos deberes e obrigas establecidas para as persoas usuarias na prestación do servizo. Enténdese que existe reiteración cando se produza a situación máis de tres veces no prazo de seis meses sen causa xustificada. g) Cando o usuario reiteradamente (dous ou máis veces) mostre o seu rexeitamento para cubrirlle cunha substitución nos casos que a traballadora titular se atope de baixa, vacacións, asuntos persoais, etc,., se procederá a extinción do servizo. h) A falta de pagamento do servizo i) Desaparición das causas que motivaron a prestación do servizo. j) Por falla de orzamento que obrigue a redistribución dos recursos económicos.12.2.- A extinción ou modificación das condicións de prestación do servizo requirirá resolución do órgano competente para concedelo, previa tramitación do correspondente expediente no que se dará audiencia, cando proceda, á persoa interesada. En todo aquelo non previsto no presente regulamento, será de aplicación do disposto na Lei 39/2006, de 14 de decembro de Promoción da Autonomía Persoal e Atención ás persoas en situación e dependencia, a Orde de 22 de xaneiro de 2009, da Vicepresidencia da Igualdade e do Benestar que regula o Servizo de Axuda a domicilio e a normativa estatal e autonómica que as desenvolve. O presente regulamento entrará en vigor, unha vez transcorrido o prazo establecido no artigo 65.2 da Lei 7/85, do 2 de abril, reguladora das bases do réxime local, na data da súa publicación íntegra no Boletín Oficial da Provincia e deixa sen efecto ao anterior regulamento do Servizo de axuda a domicilio municipal de 1997. Culleredo, 17 de febreiro de 2011. O alcalde, Asdo: Julio Sacristán de Diego.